S'intensifiquen les sancions per incivisme durant l'oci nocturn a Reus | Reusdigital.cat diari de Reus. Notícies i actualitat del Camp de Tarragona\nEnguany, la policia local ja ha aixecat un total de 331 actes en comparació als 316 de tot el 2015\n19 d'Abril de 2016, per Redacció\nVehicle de la Guàrdia Urbana, en una imatge d'arxiu\nLa Guàrdia Urbana ha superat, aquest mes d’abril, el número d’actes que va aixecar en tot l’any passat en relació a actituds incíviques vinculades a l’oci nocturn. Durant aquest any, fins al 17 abril, ja s'han aixecat un total de 331 actes. Durant tot el 2015 en va aixecar 316, i durant el 2014, 204. La majoria de les actes estan vinculades al consum d’alcohol a la via pública.\nEl reforç dels controls policials contra les actituds incíviques vinculades a l’oci nocturn s’han notat especialment aquest mes d’abril, quan s’han aixecat un total de 175 actes, de les quals 130 han estat per consum d’alcohol a la via pública, 41 per orinar al carrer i 6 per embrutar els espais públics.\nCol·laboració amb els locals d’oci\nLa Guàrdia Urbana fa constants contactes amb els propietaris dels locals, per conscienciar envers la necessitat de fer conviure l’oci nocturn amb la resta d’activitats que tenen lloc a la ciutat; i controla les actituds incíviques que es poden produir a la via pública. Els problemes principals no solen venir donats pels locals, sinó pels clients que quan surten o es troben al carrer i no respecten el descans dels veïns.\nLa Guàrdia Urbana i els locals d’oci nocturn fan campanyes conjuntes per sensibilitzar els clients que determinades conductes poden causar molèsties als veïns, i que no es pot utilitzar la via pública per a la festa. Igualment, es fan reunions amb els propietaris dels locals que presenten algun tipus de problemàtica i s'informa als seus responsables de les mesures que han de prendre per evitar molèsties, aldarulls i actes incívics, tant als locals com al seu entorn.\nL’incivisme, principal preocupació de la ciutadania\nD’acord a les dades analitzades en la darrera reunió de la Junta Local de Seguretat, la principal preocupació de la ciutadania en matèria de seguretat continua sent l’incivisme. En aquest sentit, una de les línies prioritàries de la Guàrdia Urbana és continuar treballant en la conscienciació ciutadana en relació a les conductes incíviques, amb especial atenció a aquells que generen més molèsties i queixes de la ciutadania. Fruit de la seva activitat inspectora, la Guàrdia Urbana ha obert durant el 2015 un total de 2.150 expedients sancionadors en relació a conductes incíviques, el que representa un 58,79% més que l’any anterior.\npere 21 d'Abril de 2016\nsi veig 2 ninyates al meu portal fumnatse un porro, que puc fer truco a la urbana per que marxin?\nmmaculada Aznar Segura 20 d'Abril de 2016\nNo es el cas dels carrers que son pels voltants de Cal Masso.....matinades de dissabtes i diumenges plens de pixarrades ,caguerades i vomitades ....i LA GUARDIA URBANA ...NI LA VEIEM!!!!!.\nVisc al carrer Miro...i tots els dissabtes i diumenges comenÇem el dia fregant i tirant lleixiu...\nCarles 20 d'Abril de 2016\nA veure si al 2015 s'obren 2.150 expedients sancionadors.D'aquests quans quans acaben amb sanció? Quins son els imports de les sancions? I sobretot el més important es cobren aquestes sancions? A veure Reus no es Barcelona i hem dona la sensació que si realment\nels expedients fosin sancions i aquestes es foren cobrades tindriem una ciutat molt més neta i uns conciutadants molt més civics del que tenim.


Inscripcions extraescolars « Associació de Mares i Pares d'Alumnes de l'Escola Sant Martí\nPosted on 6 Juny 2019 Updated on 11 Juny 2019\nHorari previst 2019/2020\nFullet Fundesplai activitats 2019/2020\nFullet Fundesplai activitats esportives 2019/2020\nAcrobàcies aèries (nova!)\nEducació emocional (nova!)\nIoga, Capoeira, Robòtica, Logopedia, Música, Teatre Musical i Art (informació addicional)\nAquí teniu la informació referent a les activitats extraescolars proposades per l’AMPA de l’Escola Sant Martí pel curs vinent 2019/2020.\nAquest any tenim com a novetats: Acrobàcies aèries amb Aerial Dance Lab (a partir de 2n) i Educació emocional amb La Nau Espacial (a partir de P4).\nLes dates d’inscripció comencen el dia 5 de juny i es tancaran el dia 14 de juny; excepte per les famílies de P3, per a les quals s’obrirà la preinscripció durant el mes de setembre per respectar el procés d’adaptació a l’escola. NO CAL CÓRRER per fer la inscripció, donat que en cas de tenir més demanda que places el procés que se seguirà és:\n1. Preferència de plaça per aquell infant que el curs anterior ja hagi fet l’activitat.\n2. Sorteig entre els inscrits.\nUs aconsellem que llegiu els fullets que adjuntem per tal de veure bé les dates i horaris de cada activitat i les característiques d’aquestes a l’hora de fer la tria, i les instruccions per tal de fer la inscripció.\nPer entrar al web podeu seguir el següent enllaç: https://escoles.fundesplai.org/acces-families/\nRecordeu que la majoria de les extraescolars disposen de BEQUES. El procés de sol·licitud començarà una vegada iniciat l’any escolar (entre els mesos de setembre i l’octubre). Les famílies que hi estiguin interessades poden enviar un correu a Fundesplai (santmarti@fundesplai.org) indicant nom de l’infant, curs i activitat que sol·licita. L’Escola (no l’AMPA) valorarà les sol·licituds de les activitats no homologades i l’Ajuntament de les homologades.\n*En funció del nombre de preinscripcions podran cancel·lar-se algunes activitats si no s’arriba al nombre mínim d’alumnes. Les famílies afectades seran contactades per Fundesplai per poder fer els ajustaments corresponents durant el mes de juliol.\n**Totes les activitats extraescolars han de passar per l’aprovació del Consell Escolar que se celebrarà a finals d’aquest mes de juny; per tant, algunes activitats podran ser anul·lades o modificades.\nThis entry was posted in Extraescolars and tagged acrobàcies aèries, calendari extraescolars, educacio emocional, Inscripcions extraescolars.


Què significa RWMC? -RWMC definicions | Abreviatura Finder\nInici › 4 cartes › RWMC\nQuè significa RWMC?\nEsteu buscant el significat de RWMC? A la imatge següent, podeu veure les definicions principals de RWMC. Si voleu, també podeu descarregar el fitxer d’imatge per imprimir o compartir-lo amb el vostre amic a través de Facebook, Twitter, Pinterest, Google, etc. Per veure tots els significats de RWMC, desplaceu-vos cap avall. La llista completa de definicions es mostra a la taula següent per ordre alfabètic.\nSignificat important de RWMC\nLa imatge següent presenta els significats més utilitzats de RWMC. Podeu baixar el fitxer d’imatge en format PNG per utilitzar-lo fora de línia o enviar-lo als vostres amics per correu electrònic.Si sou administrador d’un lloc web no comercial, no dubteu a publicar la imatge de les definicions de RWMC al vostre lloc web.\nTotes les definicions de RWMC\nCom es va esmentar anteriorment, veureu tots els significats de RWMC a la taula següent. Tingueu en compte que totes les definicions es llisten en ordre alfabètic.Podeu fer clic a enllaços de la dreta per veure informació detallada de cada definició, incloses les definicions en anglès i el vostre idioma local.\nRWMC Comitè de gestió de residus radioactius\nRWMC Complex de gestió de residus radioactius\nRWMC Escull Watch Conservació Marina\nRWMC Fer canvi de dones rurals\nRWMC Regional oest centre mèdic\nQuè significa RWMC per a text\nEn resum, RWMC és un acrònim o abreviatura que es defineix en llenguatge simple. Aquesta pàgina il·lustra com RWMC s'utilitza en els fòrums de missatgeria i xat, a més de programari de xarxes socials com VK, Instagram, WhatsApp i Snapchat. A la taula anterior, podeu veure tots els significats de RWMC: alguns són termes educatius, l'altre són termes mèdics i fins i tot termes informàtics. Si sabeu d'una altra definició de RWMC, contacteu amb nosaltres. L'inclourem durant pròxima actualització de la nostra base de dades. Si us plau, informeu-vos que alguns dels nostres acrònims i les seves definicions són creats pels nostres visitants. Per tant, el suggeriment d'Acrònims nous és molt benvinguda! Com a retorn, hem traduït l'acrònim de RWMC a espanyol, francès, xinès, portuguès, rus, etc. Podeu desplaçar-vos més avall i fer clic al menú d'idioma per trobar els significats de RWMC en altres idiomes 42.


A més a més, el darrer dia, divendres 27 de juliol, entre les 20 i les 24 hores, es durà a terme un sorteig a la Placeta del Terrall on es rifaran 3 premis de 100 euros en vals per bescanviar als establiments adherits. El mateix divendres, tots els bars participants muntaran paradeta de pintxos, amb taules i cadires al Terrall, on es durà a terme una festa amb música en directe. D'altra banda, tots els participants que omplin el passaport de la ruta, amb 6 segells diferents, que certificaran haver gaudit com a mínim de la meitat dels 12 establiments col•laboradors, aconseguiran un premi directe en forma de samarreta oficial de la IV Ruta de la Tapa de les Borges.\nEl certamen ha estat organitzat per l’Ajuntament de les Borges Blanques amb el patrocini d’Estrella Damm i la col•laboració de la Diputació de Lleida.\nUna taula d'amics participant a la Ruta de la Tapa de les Borges


FRIDANS Estor opac, blanc, 140x195 cm - IKEA\nFRIDANS Estor opac\nLa vareta única és com una vareta que col·loca la persiana màgicament al lloc exacte on la vulguis. El recobriment opac evita que entri cap llum, de manera que podràs gaudir de dormir fins tard al matí.\nNúmero de l'article703.968.61\nEls estors opacs eviten completament l'entrada de la llum.Estor sense cordills per a la seguretat dels infants.Es pot penjar a l'interior o exterior del marc de la finestra o bé al sostre.Aquestes persianes estan fabricades amb polièster d'ampolles PET reciclades. El fer servir residus com a recurs ens acosta un pas més cap a un futur sostenible.Conté ferramentes de paret.Cada tipus de paret o sostre necessita una fixació diferent. Utilitza les fixacions adequades per al tipus de paret o sostre de casa teva (es venen per separat).Es pot tallar a l'amplària desitjada.Dissenyador\nTractament del teixit:Plàstic de polietilè\nFixació mural:Plàstic acetàlic\nBarra inferior:Plàstic de poliestirè\nPal:Plàstic de polipropilè\nNo netegis el producte amb aigua.No utilitzis lleixiu.No eixuguis el producte amb assecadora.No planxis el producte.No rentis el producte en sec.Neteja el producte amb un drap humitejat amb una solució sabonosa suau.\nEl polièster d'aquest producte s'ha fabricat amb ampolles PET reciclades, cosa que permet reduir el consum de noves matèries primeres i l'impacte ambiental.\nFRIDANSEstor opacNúm. d’article:703.968.61\nAmple: 8 cmAlt: 5 cmLlarg: 153 cmPes: 1.84 kgPaquet(s): 1\nInstruccions de muntatgeFRIDANS Estor opac703.968.61\nesta muy bienCRISTINA A.esta muy bien4\nMOLT BÉSILVIAMOLT BÉ4\nPer què hem amagat la corda a la sèrie FRIDANS\nEls nens són curiosos i els encanta investigar. Aquests trets del seu caràcter també volen dir que hem de tenir en compte la seguretat a l’hora de decorar la casa. És sabut que les cordes dels estors habituals que queden a l'abast de la mà poden causar accidents quan hi ha nens. És per això que vam desenvolupar l'estor opac FRIDANS. Té una barra que utilitzes per a ajustar l’estor, una solució segura per a nens i pràctica per a totes les edats.\nAl 2014 vam rebre una invitació per a reunir-nos, juntament amb altres productors de cortines, amb la Consumer Product Safety Commission, una agència governamental dels Estats Units. Volien debatre sobre com prevenir els accidents amb les cordes de les cortines i quines possibilitats hi havia per a crear alguna cosa millor. Un dels nostres enginyers de producte, el Bo Zhang, ho recorda molt bé. "Vam decidir parar immediatament la venda de cortines amb cordes per a vendre’n només sense cordes."\nNova solució però mateixes funcions\nLa decisió va frustrar alguns clients que no sabien on havien anat a parar les cortines tradicionals. Però també volia dir que el canvi estava arribant. El Bo i el seu equip van provar diverses solucions fins que en van trobar una que oferia les mateixes funcions que les cortines amb cordes visibles. "Ens vam adonar que podríem mantenir la corda, si l'amagàvem" explica. La corda és dins d’una barra de plàstic extensible i reforçada amb fibra de vidre. Quan l’estires, ajustes l’estor. "És segur, precís i segueix sent econòmic," diu orgullós el BO. A banda del nostre laboratori, la barra també l’han testada laboratoris independents. A més a més, els clients n’han provat la funcionalitat. "Involucrant a diverses persones i organitzacions ens hem assegurat de que FRIDANS i la barra poden complir amb les necessitats més difícils en cada mercat," diu el Bo. "La barra fa que els pares puguin crear un entorn més segur per als membres més petits de la família. Aquesta és una part important per a una vida més còmode a casa quan tens nens," conclou.\nQuan una casa més segura és una casa millor\nA banda del nostre laboratori, la barra també l’han testada laboratoris independents. A més a més, els clients n’han provat la funcionalitat. "Involucrant a diverses persones i organitzacions ens hem assegurat de que FRIDANS i la barra poden complir amb les necessitats més difícils en cada mercat," diu el Bo. "La barra fa que els pares puguin crear un entorn més segur per als membres més petits de la família. Aquesta és una part important per a una vida més còmode a casa quan tens nens," conclou.\nEstor opac, blanc140x195 cm\n100x195 cm120x195 cm160x195 cm180x195 cm200x195 cm60x195 cm80x195 cm


Weingut Gästezimmer Gruber Ehrenhausen Àustria - Ofertes d'hotels amb els MILLORS DESCOMPTES EN LÍNIA\nOttenbergstraße 18, Ehrenhausen, Ehrenhausen, Àustria, 8461 - Veure al mapa\n"Very friendly staff and best value."\nPer als viatgers què vulguin captar les imatges i els sons de Berghausen, Weingut Gästezimmer Gruber és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Weingut Gästezimmer Gruber, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, escriptori, despertador, aparell de televisió, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Weingut Gästezimmer Gruber és un lloc ideal d'estada pels viatgers que busquin encant, comfort i facilitat a Berghausen.\nTots els tipus de viatgers (33) Parelles (25) Viatgers en solitari (1) Famílies amb infants petits (1) Famílies amb infants grans (2) Grups (4)


Volem el batxillerat artístic al INS Picasso de Torre Baró | Educació Transformadora\njulio 5, 2016 · de Antonio Alcántara\t· en 9Barris, Educació.\t·\nLa comunitat educativa de l’INS Pablo Ruiz Picasso del barri de Torre Baró, situat al districte barceloní de Nou Barris, demana que no es tanqui el batxillerat artístic. I no els hi falten raons. Les pots llegir a continuació\nEl curs passat l’Institut Pablo Ruiz Picasso de Nou Barris, un centre amb més de 30 anys d’existència a Torre Baró, va rebre la bona notícia de l’atorgament de la modalitat del Batxillerat d’Arts. Era una excel·lent oportunitat de millora per a un centre que atén una població desafavorida i en una zona amb dificultats.\nDurant tot aquest curs s’ha treballat intensament per tal de consolidar aquesta oferta educativa al centre. El professorat ha programat noves matèries, s’han adaptat aules i espais, s’ha fet difusió de l’oferta d’aquests estudis, s’ha organitzat un nou currículum, s’ha contactat amb el Liceu i altres institucions artístiques de la ciutat\nDesprés d’un any d’esforç rebem la decebedora notícia que a causa d’una baixa preinscripció per al proper curs no podem oferir aquesta modalitat i per tant tot aquest projecte resta cancel·lat.\nPensem que això és molt greu ja que:\nNo dóna temps per consolidar i expandir un projecte nou. No té sentit apostar per una iniciativa per a retirar-la al cap d’un any. Està demostrat que es necessiten almenys dos anys per a fer conèixer un projecte.\nMenysprea la feina educativa i artística realitzada durant tot aquest curs pel professorat i equip directiu per tal d’organitzar i preparar una oferta educativa innovadora.\nDeixa el districte de Nou Barris sense oferta d’aquesta modalitat de Batxillerat. No hi ha cap altre centre públic o concertat que ofereixi aquesta modalitat al districte.\nDavant els riscos i amenaces associats a la concentració d’alumnat d’una única tipologia a centres dels anomenats d’alta complexitat, el batxillerat artístic suposa una oportunitat i un avantatge ja que permet l’entrada d’un alumnat amb altes expectatives acadèmiques.\nPer tots aquests motius demanem el manteniment de la modalitat de Batxillerat d’Arts a l’Institut Pablo Ruiz Picasso.\n← [Vídeos] III Jornada de mediació artística – El circ per a la inclusió social\nCorrectors ortogràfics, sintàctics, de puntuació, de tecleig, i també amb recomanacions d’estil →


Allò que som | BonDia Diari digital d'Andorra.\nDl., 16/12/2019 - 01:05\nAvui és un gran dia per als conductors de nous clípols, per als monitors de punts joves, per als padrins de totes les cases pairals, per als responsables de centres d’innovació, per als dissenyadors de plans de dinamització del comerç, per als comerciants que veuran els seus locals plens, per als escombriaires i conductors de camions de reciclatge. Cap d’aquests professionals pararà ni un moment a partir d’ara, tots viuran al paradís, perquè tots els polítics compliran amb les seves promeses com a candidats electorals.\nI si ha tocat campanya, ha tocat nou llibre de David Gálvez: Res no és real coincidia amb els comicis del 2015, i ara Allò que som, d’Anem Editors, ho ha tornat a fer. Si seguíssim l’estil Gálvez això hauria de ser un no-article. Si ell no escriu contes, no escriu poemes –o més o menys– sinó resums, idees, llavors, gèrmens de contes, què hauríem de fer? Un germen d’article d’opinió? Gálvez és un individu que agraeix al seu editor que li publiqui un llibre que en una de les pàgines té una línia, un paio que diu que ha publicat aquestes notes o idees per a contes perquè li fa mandra desenvolupar-los sencers. És algú que a les seves presentacions demana si cal dir alguna cosa més, com si allò no anés amb ell. Si no el conegués, l’engegaria a pastar fang. Fang literari.\nPerò com que fa temps que el conec, el llegeixo, em desconcerta i em diverteix, escriuré sobre Allò que som, un volum que s’entén molt bé si es relaciona amb la resta de la seva obra.\nGálvez va debutar fort, amb Cartes mortes, que va encantar la crítica i va espantar el gran públic; un experiment revolucionari d’un pirat de la literatura. Després va acostar-se al gran públic amb una altra novel·la. El 2015 jo em preguntava “Què és Res no és real?” i escrivia: “És diferent. És molt difícil de definir. Gálvez arrisca, busca nous camins. No aguanta cap etiqueta, no se li pot aplicar cap tòpic.” I així estem encara.\nDesprés va venir Arnes, un recull de contes esgarrifosos, inquietants, incòmodes, amb assassins desequilibrats aptes només per a lectors amb un bon fetge. I poc després, el balsàmic Fragments de paisatge, amb la pintora Mònica Armengol. Entremig a més, traduccions de l’anglès, una col·laboració amb Histeryofunk, Formes, i altres experiments.\nAllò que som es relaciona i connecta amb totes aquestes obres. Escandallar, un text en el qual una gent posa preu a la canalla, podria ser un fragment de Res no és real. I el relat sobre l’assassinat homòfob del jove Nuno (l’any 2000 a Andorra) podria formar part d’Arnes tranquil·lament.\nGálvez viu a cavall entre una novel·la llatinoamericana, argentina diria jo, i una biblioteca. És algú que necessita escriure igual que necessita respirar, que només s’explica el món buscant paraules, relacionant textos com li dona la gana, fent dialogar textos constantment, en una mena d’hiperactivitat literària sense fre. És algú que viu creant, traduint, llegint i escrivint en una mena de laberint de Borges sota l’atenta mirada de Julio Cortázar i altres homes barbuts com ell.


Som una organització municipal que presta serveis integrals de salut (atenció primària, especialitzada, sociosanitària i salut mental i addiccions) i atenció a la dependència. Amb 16 centres i uns 1.100 professionals, dóna cobertura a una població de referència d'unes 428.000 persones del Barcelonès Nord i el Baix Maresme.\nSom capdavanters i innovadors, referents en la prestació integral de serveis de salut i socials, i ho fem possible amb la participació dels ciutadans i els professionals. Volem desenvolupar models d’atenció centrats en les persones que fomentin la promoció i la cura de la pròpia salut, i que afavoreixin la responsabilitat en l’ús dels recursos.\nT’apuntes a formar part del nostre equip?


25 Anys: Consideracions al voltant de la festa ·\n25 Anys: Consideracions al voltant de la festa\nRedacció 21 Juny 2019 2 min read\nL’associacionisme cultural és el principal protagonista de l’activitat festiva. Centenars d’entitats i col·lectius participen activament en la seva organització i realització.\nTanmateix, quan parlem de la festa cal tenir en compte tres aspectes clau per poder entendre el seu caràcter. Per una banda, la constatació que aquest fenomen no sorgeix amb la implantació de la democràcia, ja que ve de lluny i s’ha desenvolupat gairebé sense interrupció, que no vol dir pas sense dificultats. En segon lloc, el paper que les administracions han tingut en les diferents èpoques (especialment des de la instauració democràtica) i, pel que fa al caràcter dels seus protagonistes, a la seva actitud i als seus valors, és a dir allò que coneixem com a agitadors culturals (vocacionals) en contraposició amb els animadors (remunerats).\nI, d’altra banda, es poden identificar dos models d’associacionisme relacionats amb l’activitat festiva; el festivopopular i el recreativocultural. El primer inclou tots aquells col·lectius que basen la seva activitat en l’execució i/o representació d’expressions i danses tradicionals (castells, diables, geganters, bastoners, sardanistes, etc., que podríem agrupar dins del que es coneix com a cultura popular i tradicional) i, d’altra banda, el model recreativocultural, vinculat als moviments ateneístics i de societats recreatives i culturals de la vella tradició vuitcentista i noucentista.\nCal apuntar també, com a mostra del caràcter innovador de les expressions i la recreació festiva, la creació de nous elements d’imatgeria festiva a partir dels anys noranta, resultat més de la innovació creativa i de la imaginació popular que de la recuperació d’elements històrics. A Ripollet podem citar, entre d’altres, dos exemples paradigmàtics.\nPer una banda, la creació durant els anys vuitanta del CABRABOC, que podríem situar més inspirat en la tradició folklòrica catalana, i per una altra la XAMUSQUINA, el nou drac presentat l’any passa amb un nom que va ser triat per votació popular a partir de quatre propostes fetes per les escoles de Ripollet, que en aquest cas el situaríem dins de l’àmbit de la innovació creativa. Tant és així que es construí per iniciativa de l’administració, sense la concreció prèvia del grup que se n’hauria de responsabilitzar i dinamitzar.\nPer acabar volem destacar que la cultura popular i la tradició desenvolupades al voltant de les figures que conformen la imatgeria festiva a Catalunya ens han donat, a banda de les pròpies figures, un enorme patrimoni: balls, músiques, un protocol acurat, vestuaris… i un llegat d’oficis artesanals: mestres, constructors-escultors, modistes, perruquers, fusters, així com artistes populars: portadors-balladors i músics (flabiol i tamborí, cornamusa, gralla, acordió…).\nPrevious: 25 Anys AETMV: Les entitats i la comunicació\nNext: 25 Anys AETMV: Les associacions i la incorporació de nouvinguts


El 9 Esportiu - Notícia: Sense Modric i contra el nou València de Pellegrino\nSense Modric i contra el nou València de Pellegrino\n1a divisió. El Madrid debuta en la lliga rebent el conjunt valencianista sense haver tancat el fitxatge del croat ni la marxa de Kaká. Els valencians volen començar amb bon peu l'era post-Emery\n19/08/12 02:00\t-\nMourinho i el Madrid no aconsegueixen col·locar a Kaká Foto: EFE.\nEl tercer any de Mourinho al capdavant del Madrid arrenca avui de manera oficial amb el primer partit de lliga, en què els blancs rebran la visita del renovat València, que buscarà donar la sorpresa en el debut del tècnic argentí Mauricio Pellegrino a la banqueta valenciana.Tot i l'emoció de l'estrena, l'afició madridista segueix esperant de manera impacient l'arribada del jugador croat del Tottenham Luka Modric, que continua segrestat a Londres en espera que el Madrid apugi l'oferta per ell. El jugador, que ahir no va participar en la derrota del Tottenham en el seu debut en la Premier, continua esperant que el club blanc faci una darrera ofensiva per endur-se'l a Madrid, després que l'última oferta dels merengues s'hagi situat en 30 milions més incentius. Encara que el fitxatge sembla imminent, el cert és que el Madrid arrencarà aquesta temporada sense haver fet cap fitxatge, ni tampoc haver empaquetat el llast de Kaká, la preocupació més important actualment de Florentino per fer caixa. Mentre que el Milan està interessat en la tornada del brasiler sempre que això no suposi cap gran inversió, el Madrid no vol baixar dels 20 milions per deixar marxar Kaká.Quatre anys sense guanyarEl València es presenta avui al Bernabéu –on fa quatre anys que no guanya– amb l'esperança d'aconseguir un bon resultat en el debut de Pellegrino. Davant l'allau de baixes que ha tingut aquest estiu –la més important, la de Jordi Alba–, el València s'ha reforçat amb jugadors contrastats com ara João Pereira, Guardado, Haedo Valdez, Gago i Jonathan Viera, que avui podrien tenir els seus primers minuts. Ha sorprès la inclusió en la convocatòria de Pablo Hernández, que està forçant la seva sortida cap al Swansea.\nSahin i Carvalho, els descartats\nJosé Mourinho va facilitar ahir la primera llista de convocats de la temporada, en la qual figuren 22 jugadors –falta que avui el tècnic en descarti quatre–, entre els quals hi ha tots els integrants de la primera plantilla menys el turc Nuri Sahin i el portuguès Ricardo Carvalho. D'aquesta manera, Mourinho ha tornat a recordar als dos jugadors que no entren en els seus esquemes, i que han de trobar equip. Sahin i Carvalho ja no fan els entrenaments amb la resta de la plantilla, i ahir el mateix Mourinho va declarar que han d'abandonar el club “per la seva felicitat”. Mentre Sahin s'haurà de decantar –en qualitat de cedit– entre el Liverpool i l'Arsenal, a Carvalho no el convencen les ofertes que fins ara ha rebut.\nEL 9 Esportiu 19-08-2012 Pàgina 12 DESA LA NOTÍCIA A:


Aigües de Manresa i la UAB investiguen recuperar recursos de les aigües residuals - Regió7\nLa depuradora de Manresa compta amb dues plantes pilot per fer recerca tecnològica\nAquest dimarts s'ha dut a terme a la depuradora de Manresa una jornada de treball sobre Eco-innovacions europees i economia circular en el sector de l’aigua impulsat pel projecte Horizon 2020, SMART-Plant.\nActualment, les depuradores són plantes que es dediquen a l’eliminació dels contaminants. El projecte SMART-Plant, en el que col·labora Aigües de Manresa, vol contribuir a obrir camí cap a l’economia circular en el cicle de l’aigua, reconvertint les depuradores en bio-refineries, és a dir, en plantes de producció de recursos utilitzables en altres àmbits.\nEn el cas de les dues plantes pilot de la depuradora de Manresa, el què SMART-Plant vol demostrar, és que la recuperació del fòsfor i el nitrogen, i altres productes provinents del que consumim i que eliminem a través de la xarxa de clavegueram, es poden recuperar per reutilitzar en l’agricultura com a fertilitzants, en la producció de bio-plàstics, i en la creació de materials compostos per a la indústria de la construcció, a la vegada que es redueixen els\ncostos energètics i les emissions de la planta.\nLa primera planta pilot instal·lada, va ser inaugurada el 2017 i ha estat desenvolupada pel grup de recerca GENOCOV de la Universitat Autònoma de Barcelona en col·laboració amb l’empresa municipal Aigües de Manresa. La segona, col·locada posteriorment, utilitza una tecnologia investigada per la Universitat de Vic-Universitat Central de Catalunya. La visita ha permès als dos grups de recerca explicar a una cinquantena d’experts en el sector, com estan avançant les investigacions.\nEl projecte SMART-Plant, amb una duració de quatre anys i una inversió de gairebé deu milions d’euros, està format per vint-i-sis socis de deu països de la UE i és una Acció d’Innovació del programa Horizon 2020. L’objectiu global del projectes és escalar i demostrar solucions ecoinnovadores per modernitzar les estacions depuradores d’aigües residuals existents en un entorn real. Durant el projecte es provaran fins a nou plantes pilot en cinc depuradores\ndiferents amb l’objectiu de millorar el tractament de les aigües residuals, l’eficiència energètica, la reducció de gasos d’efecte hivernacle i la recuperació de recursos.


El concurs de disfresses al lloc de treball ha inaugurat el Carnaval aquest divendres | Nova Ràdio Lloret\nLa secció d'Educació, aquest matí\nEl concurs de disfresses al lloc de treball ha inaugurat el Carnaval aquest divendres\nEl Rei Carnestoltes sortirà a les set de la tarda del centre cívic de Can Carbó per desfilar fins a la plaça de la Vila.\nAvui arriba el Rei Carnestoltes a Lloret de Mar. La colla Així Som sortirà a les set de la tarda des del centre cívic de Can Carbó per desfilar fins a la plaça de la Vila, on els rebrà tot el públic i també el Xino-Xano, que com cada any oferirà mongetes i botifarra per a tothom. La prioritat, recordem, serà per a les persones que vagin disfressades.\nEl plat fort del Carnaval arribarà demà a la tarda, amb la gran rua que es repetirà diumenge al migdia, aquest any amb 22 colles, entre carrosses i comparses. El regidor de Festes, Albert Robert, assegura que la qualitat està garantida. El regidor també ha ressaltat que hi ha colles provinents de tota la comarca i això assegura que afavoreix molt a Lloret.\nI Albert Robert també ha parlat d’una de les novetats del Carnaval d’aquest any: una activitat anomenada Carnestoltes Fashion Day. Tothom que hi estigui interessat, ha d’anar demà al matí a la plaça de la Vila. L’activitat es durà a terme a la vegada que el concurs de disfresses al carrer. El regidor anima a tothom a disfressar-se per passar una bona estona i, de pas, optar a guanyar un bon premi.\nDiumenge a la nit es farà una gala per entregar els premis tant de la rua com del concurs de disfresses al carrer i al lloc de treball. Aquest últim se celebra avui, amb una vintena d’establiments participants. I qui se suma cada any a la festa són alguns treballadors de l’Ajuntament, que participen en la categoria de dependències municipals.\nCom a novetat, aquest any una trentena de treballadors de la Casa de la Vila han volgut participar al concurs plegats, sota la temàtica de Bollywood, tal com ha explicat a la ràdio la Cristina Agustí. Un dels departaments clàssics del Carnaval és el d’Educació, que des de ben aviat al matí han convertir l’oficina en el Cotton Club.\nSobre el Carnaval també recordem que demà al matí el Banc del Temps organitza un taller de maquillatge infantil obert als infants de totes les edats. Serà a partir de dos quarts d’onze a la biblioteca.\nArticle anteriorAMB K DE KULTURA – 05 FEBRER 2016\nArticle següentDesarticulat un grup criminal que traficava amb cocaïna a Lloret i altres poblacions


Pressupost - FÒRUM.ad\nEl 22/06/16 7:12\nUna de les coses bones que té consultar diccionaris és que ajuda a afinar el sentit crític, a qüestionar creences que tenim molt assentades i que sovint es basen en fils tan prims com la mera experiència personal i l’observació casual. Si ara us preguntés quin d’aquests dos verbs, posar i pondre, té més pes i presència en la llengua, segur que no ho dubtaria ningú: el primer. Posar el fem servir molt més, diríeu; de fet, pondre té un significat molt específic, només per als ous i el capvespre (les gallines ponen, el sol es pon). Els avesats a aquesta columna, sabent com sabeu la importància de les famílies de mots, afegiríeu que probablement apareix més sovint també en compostos, com ara sobreposar, contraposar, exposar, oposar o tants altres. Però tal vegada aquí us sorgiria un dubte: un moment! Vols dir que pondre no surt en alguns compostos, també? Correspondre, compondre, potser algun més… No, no en surten tants, conclouríeu; definitivament, posar s’usa molt més.\nDoncs tots els qui penséssim això ens equivocaríem. Perquè si bé és cert que posar és un verb de força rendiment (té una setantena de derivats), pondreencara més: n’ha generat 155. I si quan cercàvem derivats no ens n’han vingut tants al cap és perquè molts s’han bastit a partir de la forma del participi clàssic,positum: impost, postor, postura, postís, rebost, compositor, dipòsit, posició, ponent, propòsit… La llista és llarga, i és plena de termes que fem servir habitualment i que mai ens crearien l’estranyesa de pondre (dic estranyesa perquè no és infreqüent la confusió amb posar, sobretot en el cas dels ous, ja que hi ha parlants que veuen en pondre un terme culte).\nA aquestes alçades segur que ja us ho heu ensumat: pressupost, com delata l’última síl·laba, prové de pondre, car en català antic va existir un verb format amb l’afegitó de dos prefixos, pre- i su-: pressupondre, és a dir, imaginar prèviament, preveure amb antelació. Avui, confirmant el que hem dit al començament, el verb supondre ha desaparegut (malgrat que al País Valencià se sent, però no és normatiu) en benefici de suposar. I si dic tot això és perquè, arran de la desavinença parlamentària sobre el pressupost, les consegüents disputes entre defensors i detractors de la CUP, o fins i tot entre cupaires mateixos, s’han fet en molts casos a partir de conviccions tan assentades com incertes. De vegades revisar-les, fer ús del sentit crític envers un mateix, pot ajudar a fer-se una idea més certa, més real, del món que ens envolta i les circumstàncies en què vivim.\nNotícia Anterior: El ministre d’Afers Exteriors de Xipre, Ioannis Kasoulides, visita Andorra\nSegüent Notícia: Motorland, l’escenari escollit per Joan Vinyes per tornar a competir


El documental es podrà veure aquest dijous a l'Auditori.\nL’Auditori reprèn la projecció del documental del mes, que es complementarà amb un cicle de cinema\nAquest dijous es projectarà ‘Allò que no et mata’, sobre la violència sexual en l’entorn de confiança. El 28 de gener arrencarà el Cicle Gaudí de cinema.\nEl cicle ‘El documental del mes’ que Banyoles acull des del 2004 es reprèn aquesta setmana amb algunes novetats. D’una banda, es consolida el trasllat a l’Auditori de l’Ateneu, després de molts anys projectant-se a l’Ateneu Bar. Amb la pandèmia, l’activitat es va traslladar a la platea de l’Auditori per poder mantenir les mesures de seguretat i els responsables municipals han decidit mantenir l’aposta en el mateix espai. La tècnica de Cultura, Íngrid Calpe, ha detallat que amb la nova ubicació l’activitat ha tingut una bona acollida perquè és més confortable veure les projeccions a les butaques, hi acudeix més gent i es mantindrà amb aquest format.\nLa principal novetat del cicle, però, és que passa a ser de pagament i l’entrada val 3 euros. Aquest dijous es reprendrà amb la projecció del documental belga ‘’Allò que no et mata’ d’Alexe Poukine. Explica la història de l’Ada, que quan tenia 19 anys va ser violada tres vegades la mateixa setmana per un home que coneixia bé. Una pel·lícula potent i sòbria que trenca el silenci al voltant de les violacions en entorns de confiança i ho fa sense victimitzar les dones.\nEl cicle continuarà el 4 de febrer amb ‘Advocate’ un treball sobre els drets humans.\nParal·lelament al documental del mes, l’Ajuntament aposta per tornar a tenir una programació estable de cinema a la ciutat. Per això acollirà projeccions de pel·lícules catalanes del Cicle Gaudí de cinema, un circuit estable organitzat per l’Acadèmia del Cinema Català que acosta a diferents municipis catalans pel·lícules d’estrena recent per oferir un tast de la collita catalana dels últims temps.\nÍngrid Calpe ha destacat que és una prova pilot per poder constatar si el públic banyolí vol veure cinema de producció catalana a l’Auditori i poder anar engreixant la programació cultural a la ciutat amb una quarta pota.\nEl Cicle Gaudí a la ciutat començarà el dijous 28 de gener amb la projecció del film ‘Uno para todos’ dirigit per David Ilundain i protagonitzat per David Verdaguer. El segon film que es podrà veure serà ‘La boda de Rosa’, el 18 de febrer. L’entrada a les projeccions del cicle de cinema tindran un preu de 4,5 euros.


Nauka na Engelsa Saint Petersburg Rússia - Ofertes d'hotels amb els MILLORS DESCOMPTES EN LÍNIA\nProspekt Engelsa 65, Districte Vyborgsky, Saint Petersburg, Rússia, 194017 - Veure al mapa\nBarri Districte Vyborgsky Districte de Tsentralny DIstricte Primorsky DIstricte Primorsky Districte de Moskovsky Districte de Frunzensky Districte de Tsentralny Districte de Petrogradsky Districte de Admiralteysky Districte Krasnogvardeysky\nEstació de Metro d'Udelnaya\nSituat a Districte Vyborgsky, Nauka na Engelsa és el lloc perfecte per gaudir de Saint Petersburg i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Nauka na Engelsa, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, telèfon, aparell de televisió, nevera a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Saint Petersburg, el Nauka na Engelsa és el lloc perfecte per una estimulant i emocionant escapada.\nTots els tipus de viatgers (165) Parelles (37) Viatgers en solitari (52) Famílies amb infants petits (29) Famílies amb infants grans (18) Grups (28)


Camisa 840-Bab-1 Babydoll Negre Transparències - Obsessive Obsessive\ncasa Llenceria>Picardies Quimonos>Camisa 840-Bab-1 Babydoll Negre Transparències\nCamisa 840-Bab-1 Babydoll Negre Transparències\nEl babydoll negre de Obsessive té un tall que li escau a les noies amb corbes i molt bust. Primer recull el pit amb el sostenidor i la copa que defineix un escot obert sexy.\nEl babydoll amb transparències et fa semblar més prima i realitza la teva silueta. Aquest efecte visual et farà sentir-te còmoda i femenina.\nEl camisa de dormir està fabricat en poliamida i elastà, inclou adorns que es troben sota el sostenidor i diversos detalls decoratius.


El Departament de Treball, Afers Socials i Famílies reforçarà el finançament al món local amb 40 milions d’euros\nAquest reforç es va concretar en una reunió que van mantenir ahir el conseller de Treball, Afers Socials i Famílies, i les secretaries generals d’Afers Socials, Infància i Joventut, i Immigració, amb les entitats municipalistes (FMC i ACM), per parlar de les noves addendes COVID i del Contracte Programa. Per part de l’FMC hi va assistir la presidenta i alcaldessa de Vilanova i la Geltrú, Olga Arnau. Les noves partides es destinaran a l’atenció a les persones sense llar (9M€), els ajuts d’urgència social (5M€), la contractació de dinamitzadors cívics per a la inclusió social dels joves migrats sols (3,7M€) i el servei d’atenció domiciliària (22,3M€)\nLes conseqüències econòmiques de la crisi sanitària i de les mesures de restricció per contenir els contagis estan afectant moltes persones –ja sigui perquè han perdut la feina o perquè han vist reduït dràsticament el volum de l’activitat-, i estan sent especialment cruentes sobre aquells col·lectius en risc o en situació de vulnerabilitat. Per això, el Departament va anunciar en aquesta reunió que farà una nova ampliació del contracte programa de serveis socials amb els ens locals (ajuntaments de més de 20.000 habitants i consells comarcals) de 40 milions d’euros, repartits així: 9 milions d’euros per a l’atenció a les persones sense llar (dels quals 3,5 per a la ciutat de Barcelona i la seva Àrea Metropolitana), 5 milions d’euros per al reforç dels ajuts d’urgència social, 3,7 milions d’euros per donar continuïtat a l’addenda del 2018 per a la contractació de dinamitzadors cívics per a la inclusió de joves migrats sols i 22,3 milions d’euros de bestreta per al servei d’atenció domiciliària.\nSobre la partida per cobrir les necessitats dels sensellar, el govern ha procurat donar resposta al conjunt de necessitats declarades. En aquest sentit, ha demanat que els ens locals facin servir l’eina informàtica que el departament té a disposició per introduir les demandes. Segons el conjunt de dades declarades, amb els 9M€ es podran cobrir les 1.774 noves demandes detectades. D’altra banda, el secretari d’Immigració ha concretat que es faran equipaments d’hivern pels sense llar a Barcelona i l’Hospitalet; i que estan estudiant fer-ho a la resta de l’entorn metropolità.\nAmb l’increment de la partida dels ajuts d’urgència es dobla pràcticament l’import destinat a aquesta finalitat el 2020, i des del Departament es creu que amb això els ajuntaments i consells comarcals podran cobrir l’increment de necessitats derivades de la pandèmia. I pel que fa a l’augment de la bestreta per al Servei d’Atenció Domiciliària (SAD),permetrà passar del 40% al 90% de l’avançament de diners als ajuntaments i consells comarcals, millorant la tresoreria dels ens locals que treballen en aquest àmbit.\nEn la reunió, el conseller ha explicat que el Contracte Programa ha anat creixent des del primer l’any 2008, que va ser de 144M€, fins al d’enguany de 253M€ més addendes. Tanmateix, h i ha d’haver un equilibri entre la necessitat de donar continuïtat als serveis actuals i les limitacions jurídiques d’un govern en funcions a l’hora de comprometre’s per a 4 anys. Per això la millor solució és plantejar una pròrroga del contracte programa pel 2021, continuista, i mentrestant treballar el programa 2021-2024 per tenir els treballs tècnics al més avançats possible perquè el nou govern hagi només de prendre les decisions polítiques i es pugui posar en marxa el nou contracte-Programa sense haver d’esperar al 2022, si es pot.\nD’altra banda, el conseller també ha insistit molt en la necessitat de tramitar l’addenda al contracte programa del 2020 amb molta urgència per poder tenir-la signada per part de tots els ens locals afectats a la major brevetat possible per tal de carregar-la al pressupost 2020. El Secretari General del Departament ha afegit que la previsió és tenir l’addenda a punt la primera setmana de desembre i enviar-la als ajuntaments la segona setmana de desembre, amb una data límit de resposta. Això pot ser que impliqui fer en alguns casos plens extraordinaris, però que és necessari. Quant a la pròrroga del Contracte Programa 2021 el termini podrà ser una mica més relaxat.


L'Univers en una copa de vi: En el buit de l'espai\nHe vist aquesta tarda la pel·lícula Gravity d'Alfonso Cuarón. Coneixia a Cuarón de El presoner d'Azkaban i de Children of Men ("Hijos de los hombres").\nEm sembla un esplèndid director i havent-ne vist els tràilers i llegit les generoses crítiques, li tenia moltes ganes. Poques pel·lícules han reflectit la feina dels astronautes en un ambient realista. I és aquest realisme el que, al meu entendre, impacta més de la pel·lícula. Alfonso Cuarón, crack de la càmera\nComençada a preparar abans que deixessin d'enlairar-se els últims shuttles, (el que dóna un cert aspecte anacrònic a la pel·lícula), el procés ha estat llarg i s'ha rodat en 3D amb pràcticament només dos actors. En un any particularment prolífic en pel·lícules de Ciència Ficció, aquesta ficció més o menys científica s'emporta la palma.\nEndinsant-se en el buit de l'espai\nNo cal esperar en Gravity un argument especialment complex; és cine pur: la imatge, el ritme, els llarguíssims plans seqüència que t'atrapen, la tercera dimensió aportant profunditat al buit immens de l'espai, ... i el pànic de la protagonista en un ambient completament hostil, a mercè de les lleis de la Física newtoniana; quin tros de classe de Física es pot fer amb Gravity!\nLes expectatives eren molt altes i, en casos així, un sol sortir decebut. Puc dir que en el meu cas només ho he estat una mica per algunes trampes del guió, especialment l'inversemblança absoluta d'una metgessa instal·lant un aparell de la seva invenció al Hubble, metgessa que per altra banda no sembla presentar un perfil psicològic massa estable per a ser astronauta.\nApart d'això, i d'alguns errors que només detecten els experts (us recomano les entrades el twitter de Neil deGrasse Tyson del 6 d'octubre així com aquest enllaç on explica el que sí li agrada de la pel·lícula), em sembla una molt bona pel·lícula de la que destacaria, apart del que he dit fa dos paràgrafs:\n- Sandra Bullock, que com molts han destacat està esplèndida (llàstima haver de sacrificar la versió original pel 3D); porta amb solvència el pes de tota la pel·lícula.\nLa Dra. Ryan Stone (Sandra Bullock) intentant recordar el seu entrenament\n- La importància que es dóna als programes espacials no americans, incloent les naus russes Soyuz i l'estació espacial xinesa Tiangong. Encara que tot comença amb una pífia dels russos.\n- L'absència, en general, de so (no sempre, però), substituït per una música potent. Poc corrent en les pelis de l'espai.\n- El penúltim pla, em sembla fantàstic, com un homenatge a la Terra (i que dóna nom a la pel·lícula, entenc).\nNo confio com alguns diuen, que aquesta pel·lícula sigui el principi de res però, crec que deixarà petja per tot el que aporta.\nSi no l'heu vista encara, no us la perdeu. Millor anar-hi sense haver-ne vist res però si no podeu esperar, aquí una mostra:\nMarc23 de novembre de 2013 a les 15:57Manoi, no sabia que havia passat amb el teu blog i ara descobreixo que t'has mudat!Li he estat donant una ullada a les entrades i només puc dir que celebro que continuis actiu. Una salutació!ResponEliminaAnònim23 d’abril de 2014 a les 20:38Gràcies a la font d'IDEES que, com gotes o partícules han estat des dels inicis de la humanitat, he entès el rumb o timó de la vida (sempre parlant des d'un punt de vista egocèntric, com som tots els humans). Així que em deixaré portar per aquesta cascada d'informació que sempre ha estat rajant; però no m'hi enfonsaré.Em resulta difícil explicar el que sabem i el que se sap, però tot coneixement està obert a les estrelles: són energia, són colors, són enigmes, són matèria i són personalitats en forma de constel·lacions. També són i no seran sempre, ja que el temps és i serà sempre relatiu.P.D.: Ho poso per aquí per semblar anònim i perquè crec que consolides unes quantes d'aquestes gotes d'aigua d'aquesta afluència personal meva.P.D.:: No he llegit res d'AQUEST bloc però espero que tu si llegeixis això.ResponEliminaRespostesCharo29 d’abril de 2014 a les 15:04L'univers en la seva naturalesa afruitada i reconvertida en una inspiració imaginària: peró no d'una nau, sinó a tribor d'un dinàstic com Carles Seté o VII (al gusto del consumidor).EliminaResponAfegeix un comentariCarrega'n més...


Per què la Generalitat tornarà al FLA el 2015 (Àlex Font Manté)\nPer què la Generalitat tornarà al FLA el 2015\nCatalunya demanarà diners altre cop a l’Estat per finançar-se tot i que la prima estigui en nivells precrisi\n5 min. Cap d’Economia 15/06/2014 00:00\n260x366 ESTRATÈGIA En l’actual situació política, Mas-Colell no té pressa per anar als mercats. / FRANCESC MELCION ESTRATÈGIA En l’actual situació política, Mas-Colell no té pressa per anar als mercats. / FRANCESC MELCION\nRescat, homes de negre i intervenció eren conceptes que sonaven a abisme quan Catalunya va demanar assistència financera a l’Estat ara fa gairebé dos anys. En aquell moment, es va intentar suavitzar el tràngol dient que allò no era un rescat, però ho era: Catalunya havia perdut la capacitat per finançar-se i havia quedat desconnectada dels mercats. Era una època en què Espanya estava a un pas del rescat total: un rescat que no va arribar, segurament, perquè a Europa no hi havia prou diners per pagar-lo, però aquesta ja és una altra història.\nEl fet és que Catalunya va demanar el rescat al govern espanyol i era una incògnita què passaria a partir de llavors. “Els homes de negre no vindran”, va proclamar el conseller d’Economia, Andreu Mas-Colell. I és cert, no van venir. Durant aquest temps, l’Estat ha tutelat amb duresa els comptes autonòmics i en algun moment ha sotmès la tresoreria de la Generalitat a grans tensions, però cap emissari de Madrid ha entrat al departament d’Economia a revisar els comptes, com sí que ho han fet les constants expedicions de la troica que han visitat els països rescatats de la perifèria europea.\nDes de llavors, el panorama dels mercats ha canviat radicalment. L’estiu que Catalunya va demanar el rescat, la prima de risc espanyola estava per sobre de 600 punts i va caldre una actuació d’urgència del president del BCE, Mario Draghi (que va difondre als quatre vents que faria “el que calgués” per salvar l’euro), per calmar els ànims dels inversors de tot el món. Tot just llavors va començar una davallada que s’ha consolidat en els últims dies -també gràcies al BCE- quan la prima de risc ha recuperat el nivell que tenia al 2010, just abans del rescat de Grècia i de l’inici de la crisi de l’euro. Gràcies a això, Espanya està venent deute molt barat: mai havia pagat uns interessos tan baixos des que va entrar a l’euro.\nCom que la tensió sobre el deute s’ha relaxat tant, la lògica sembla indicar que Catalunya es podria plantejar retornar als mercats (ara ho té vetat per l’Estat), treure’s de sobre la cotilla del fons de liquiditat autonòmic (que és el mecanisme de l’Estat que finança les comunitats amb problemes) i recuperar l’autonomia financera perduda.\nBen al contrari, la Generalitat té previst recórrer al FLA un altre cop el 2015, segons han confirmat a l’ARA fonts del departament d’Economia que lidera Mas-Colell.\nHi ha dos motius que expliquen aquesta reticència per abandonar el FLA. El primer és merament econòmic: malgrat tot, finançar-se a través de l’Estat segueix sent més barat que fer-ho directament com a comunitat autònoma. Durant el primer trimestre, per exemple, la Comunitat de Madrid (que no ha estat rescatada) va emetre deute amb certa comoditat, però va pagar un sobrepreu pel simple fet de ser una administració regional. Per exemple, va vendre 1.400 milions d’euros en bons a 5 anys a un interès del 2,9%, mig punt més del que estava pagant en aquell moment el Tresor espanyol.\nFinançar-se a través de l’Estat, per tant, pot suposar un estalvi, tot i que dependrà de les condicions que hi hagi al FLA del 2015. El 2012 els interessos que va cobrar l’Estat de la Generalitat per l’accés al FLA van ser del 5,25%, mentre que el 2013 el tipus es va reduir fins al 4%.\nEls motius polítics\nAra bé, mantenir-se al FLA també té una derivada política que ni l’Estat ni la majoria de gent havien previst, però que la Generalitat té en compte i que pot ser molt important en funció de com evolucioni el moviment sobiranista que viu Catalunya. Com que la Generalitat no té accés als mercats, el Tresor espanyol fa dos anys que va assumint els venciments del deute de l’administració autonòmica catalana. Això ha provocat que un 47% del deute de la Generalitat ja estigui en mans de l’Estat, segons dades del tancament de març. Dit d’una altra manera, el Tresor espanyol ja és el principal creditor del Govern català i, si la progressió es manté, algun dia l’Estat podria arribar a ser l’únic creditor que tingui la Generalitat.\nI quina influència té això davant d’una eventual independència de Catalunya? En dues paraules: força negociadora.\nSi algun dia té la necessitat de negociar amb l’Estat, la Generalitat a priori parteix d’una posició de debilitat financera. Però té un as a la màniga: pot amenaçar de no pagar la part que li correspondria del deute espanyol (avui, uns 200.000 milions d’euros). Així ho va fer Escòcia quan el Regne Unit va amenaçar d’excloure-la de la lliura esterlina si el sí a la independència guanya el referèndum del setembre. El Regne Unit es va veure obligat a garantir que pagarà de la seva butxaca tot el deute, si bé exigirà a Escòcia que pagui la part que li toca.\nPerò el Govern encara pot anar més enllà i amenaçar de no pagar tampoc el deute de la Generalitat que estigui en mans de l’Estat, que actualment són uns 25.000 milions d’euros però que poden acabar superant els 50.000 milions si el Tresor espanyol es queda tot el deute català. En definitiva, si Catalunya es plantés la factura podria arribar a ser de 250.000 milions d’euros. La Generalitat entén que, en aquesta disjuntiva, l’Estat es veuria obligat a negociar i que, per tant, a Catalunya seguir al FLA li surt a compte.\nLa Generalitat demana 9.400 milions a Montoro, un 20% més que l'any passat


L'oferta de l'única candidata al procés és per a tot l'àmbit, situat a tocar del parc temàtic PortAventura World, a Vila-seca i Salou ARXIU/ JOSÉ CARLOS LEÓN/ EL PUNT AVUI\nÚnica candidatura per desenvolupar el complex d’oci i joc que la Generalitat de Catalunya impulsa als terrenys del centre recreatiu turístic (CRT) de Vila-seca i Salou, el conegut popularment com a BCN World. L’empresa nord-americana Hard Rock International ha estat l’única de les tres candidates prequalificades que finalment ha presentat una oferta dins del termini establert, que es tancava ahir a les 14h, tal com va confirmar el Departament d’Economia i Hisenda de la Generalitat.\nSi no hi ha cap inconvenient que obligui a desqualificar-la, doncs, Hard Rock serà qui desenvoluparà tot l’àmbit, que ocupa un total de 101,7 hectàrees. El projecte, que només podrà tenir un únic casino, podrà incloure també usos hotelers, comercials i d’oci, segons estableix la modificació del pla director urbanístic de l’àmbit que es va aprovar definitivament el mes de desembre passat.\nHard Rock, en un comunicat fet públic ahir, va afirmar que el projecte serà “un centre únic d’oci i entreteniment de classe mundial” i que “portarà milers de llocs de treball nous, una inversió estrangera i milions d’euros d’ingressos”. Així mateix, la companyia va assegurar que “espera treballar” amb el govern català al llarg de tota l’execució del projecte.\nPer al seu desenvolupament, segons va avançar ACN i van confirmar fonts pròximes a la iniciativa, Hard Rock repescarà un dels socis que ja s’havien interessat en el projecte l’any 2013 per mitjà de la ja desvinculada Veremonte. Es tracta de Value Retail (companyia que ja gestiona a Barcelona l’outlet La Roca Village) i el mateix parc temàtic PortAventura, que sempre s’havia mostrat interessat a sumar-se al projecte que s’hi acabés desenvolupant.\nEl dia 10, els detalls\nA banda de tota la documentació referent al projecte, Hard Rock també va fer efectiu ahir el dipòsit d’una nova fiança de tres milions d’euros, que se sumen als 2,5 milions d’euros que ja va dipositar l’any passat. Aquest darrer import ha de servir com a reserva per a l’adquisició dels terrenys necessaris, que actualment són propietat de La Caixa i sobre els quals l’Institut Català del Sòl (Incasòl) té una opció de compra.\nEl 10 de juliol es presentaran en un acte públic els detalls arquitectònics, econòmics i d’explotació de la proposta de Hard Rock, quan la mesa de contractació del concurs impulsat per la Generalitat obri el segon sobre de la candidatura. Des d’ahir, però, ja ha començat a comptar el termini de 45 dies hàbils perquè es resolgui l’adjudicació, una decisió que el govern espera que es produeixi abans de la fi de l’estiu.\nSatisfets i en contra\nMentre que l’aposta de Hard Rock va ser rebuda de forma positiva tant pel govern català com pels alcaldes de Salou, Vila-seca i Tarragona, que van destacar el seu encaix en l’oferta ja existent al territori amb PortAventura i Ferrari Land, la plataforma Aturem BCN World va denunciar que la renúncia de dues de les tres candidates confirma “la fallida” d’una operació de “dubtosa viabilitat”. La plataforma va demanar la dimissió dels càrrecs públics que “s’ha demostrat” que van “mentir” en impulsar les reformes legislatives necessàries al Parlament el 2014, i anuncien que mantindran tant el recurs contenciós contra el pla director de l’àmbit com la lluita “per totes les vies”.\nMelco i Grup Peralada perdran la fiança\nLes altres dues empreses que havien superat la primera fase del concurs i que també aspiraven a la construcció del projecte, la xinesa Melco i la catalana Grup Peralada, van optar finalment per no presentar cap proposta, fet que suposa que totes dues perdran la fiança de 2,5 milions, ara en mans de la Generalitat. En el cas del Grup Peralada, la companyia va reconèixer ahir en un comunicat que la decisió s’havia vist forçada per la manca d’acord amb la firma malàisia Genting, amb qui la companyia necessitava una aliança per assumir la important inversió necessària.\nSobre Melco, per la seva banda, s’havia especulat en els darrers mesos que presentaria una oferta conjunta amb Hard Rock, tal com ambdues firmes ja havien fet a Xipre, on la primavera passada van guanyar el concurs per a la construcció d’un casino. La relació entre ambdues sembla que ha canviat, després que Hard Rock s’hagi desvinculat recentment del projecte xipriota i hagi apostat en solitari pel projecte a Catalunya.\nVeremonte, que també va superar la primera fase, ja se’n va desvincular el 2015.\n"Segurament tenim a les mans un dels millors operadors que hi ha per fer realitat un projecte que serà únic a Europa"\n"A la zona hi haurà un creixement en termes de llocs de treball i generació de riquesa"\nCarles Puigdemont (president de la Generalitat)\n"Catalunya demostra la capacitat d’atracció pels inversors estrangers"\nOriol Junqueras (Vicepresident de la Generalitat)\n"Hard Rock és el model de cultura americana occidental, estem satisfets"\nJosep Poblet (alcalde de Vila-seca i president de la Diputació de Tarragona)\n"Aquesta empresa aporta molt valor a la nostra oferta turística i molt prestigi internacional"\nPere Granados (alcalde de Salou)\n"Consolidarà Tarragona com la destinació turística més important del Mediterrani"\nJosep Fèlix Ballesteros (alcalde de Tarragona)


Ets a: Inici > Àmbits > La 70a exposició col·lectiva de pintores i pintors berguedans Memorial Jacint Codina obre el termini\nLa 70a exposició col·lectiva de pintores i pintors berguedans Memorial Jacint Codina obre el termini\nCartell - 70a exposició col·lectiva Memorial Jacint Codina. Disseny: La Copisteria\nData de publicació: 17.03.21\nEl Convent de Sant Francesc acollirà la 70a edició de l’exposició anual col·lectiva de pintores i pintors berguedans Memorial Jacint Codina. Enguany es reprèn el certamen artístic que no es va poder celebrar l’any passat a causa de la pandèmia de la Covid-19. La mostra s’ha convertit en el punt de trobada d’artistes vinculats a les arts plàstiques i també permet compartir les seves obres amb el gran públic. L’esdeveniment està organitzat per l’àrea de Cultura de l’Ajuntament de Berga amb la col·laboració de les entitats Verdaguer 7 i Dones d’Art i es realitzarà del 2 al 25 d’abril. El consistori ja ha obert el termini per formar part de la mostra col·lectiva.\nEls i les artistes que vulguin formar part de la mostra exposant les seves obres hauran de comunicar-ho a l’àrea de Cultura. Per fer-ho, caldrà enviar un correu electrònic a l’adreça cultura@ajberga.cat o trucar al telèfon 600 463 398 (de dilluns a divendres, de 9 a 13 h), indicant el nom i cognoms de l’artista i el títol del quadre. El termini per comunicar-ho finalitzarà el dimecres, 24 de març. El lliurament de les obres es realitzarà al Convent de Sant Francesc el 29 de març (de 18:30 a 20:30 h) i el 30 de març (d’11:30 a 13:30 h). El període establert per al retorn dels quadres, un cop hagi finalitzat l’exposició, serà el 26 d’abril (de 18:30 a 20:30 h) i el 27 d’abril (d’11:30 a 13:30 h).\nL’organització del certamen recomana a les persones participants que les obres siguin de recent creació, en la mesura que sigui possible. Es demana que els quadres es presentin sense marc o amb marc molt lleuger i que incorporin els suports per poder ser penjats.\nL’exposició es podrà visitar del 2 al 25 d’abril, al Convent de Sant Francesc. L’horari establert serà el següent: els matins de dissabte i diumenge (d’11 a 14 h) i les tardes de divendres, dissabte i diumenge (de 17 a 20 h). La mostra es podrà visitar de forma gratuïta i només es permetrà l’accés a l’espai expositiu de la mostra de la 70a exposició anual col·lectiva de pintores i pintors berguedans Memorial Jacint Codina. En canvi, l’accés a l’espai per a l’exposició de la comparseria de La Patum continuarà sent de pagament.\nCartell - 70a exposició Memorial Jacint Codina\njpg Imatge (1,24 Mb) - Data de publicació: 18.03.21


Les diputacions de Lleida i Barcelona sumen esforços per millorar la gestió de les seves finques i revaloritzar el patrimoni de Maials – Comarques de Ponent\nEl president de la Diputació de Lleida, Joan Reñé, i el president de la Diputació de Barcelona, Salvador Esteve, han manifestat aquest dimarts 12 de maig el seu compromís per treballar conjuntament en la millora de la gestió de les finques i del patrimoni arquitectònic que tenen en propietat al municipi de Maials.\nAixí ho han manifestat els dos presidents aquest dimarts, després visitar les finques d’ambdues corporacions a Maials. Reñé i Esteve han estat rebuts per l’alcalde de Maials, David Massot, amb qui s’han traslladat a la finca “Vall de Molí” de la corporació barcelonina.\nEn declaracions als mitjans de comunicació, Reñé ha explicat que aquesta visita serveix per millorar la gestió de les finques i mantenir el patrimoni arquitectònic conjuntament entre les dues diputacions i l’Ajuntament de Maials. “Hem de ser capaços tots plegats de buscar les fórmules adequades per posar en valor, restaurar i recuperar aquests elements per tal que tots els veïns els puguin gaudir”.\nDurant la visita, Reñé i Esteve han recorregut part de l’itinerari de la Vall dels Horts, que permet descobrir el molí fariner i el pou de pedra, entre d’altres elements arquitectònics. Aquesta ruta es va posar en marxa l’any 2011, amb ajuda de la Diputació de Lleida i ara es vol completar obrint un camí que arribi fins al Molí Fariner medieval i adequar-lo per fer-lo visitable, segons ha explicat el mateix alcalde de Maials.\nEn aquest sentit, Massot ha demanat la implicació del president de la Diputació de Barcelona per completar la recuperació del molí i Esteve ha manifestat la seva voluntat de col·laborar en aquest projecte que “donarà valor a la finca i a Maials”. El següent pas serà iniciar els tràmits per redactar el projecte de recuperació del molí.


El clàxon de la discòrdia (El Periódico de Catalunya) | Coordinadora Obrera Sindical d'Autobusos de TMB\nCondemnat a tres anys de presó un mosso per imposar una multa falsa al conductor d’un autobús que li va tocar el clàxon. El policia havia aparcat al carril bus per fer un arrest\nTres anys de presó, inhabilitació de dos anys per exercir com a policia i 1.800 euros de multa. Aquesta és la condemna que l’Audiència de Barcelona ha dictat contra l’agent dels Mossos Xavier M., al qual considera autor d’un «delicte de falsedat en document oficial» .\nEl policia va ser denunciat pel conductor d’un autobús de Barcelona a qui el 15 de desembre del 2010 havia posat dues multes per «ús indegut de dispositius acústics» i «desobeir les ordres de l’agent de circulació» .\nEl tribunal ha condemnat el mosso en contra del criteri de la fiscalia, que n’havia demanat l’absolució.\nL’agent havia anat en el seu cotxe patrulla al passeig de Lluís Companys després de rebre l’avís que una dona havia comès un robatori violent.\nSegons va relatar davant el jutge, per la urgència de la situació, els policies, una vegada localitzada la dona, van aparcar al carril bus i, després de baixar del cotxe, van detenir la sospitosa.\nEl policia va assegurar que «davant el perill que suposava que la dona portés una arma blanca, va centrar l’atenció en ella» , i va oblidar el vehicle.\nEn aquell moment, segons la seva versió, va aparèixer un autobús de la línia 41 que es va aturar a la parada i que, un cop en van baixar i pujar els viatgers, va recórrer a penes cinc metres i es va parar darrere del cotxe patrulla.\nEl conductor va començar a tocar el clàxon reiteradament, recriminant que el cotxe policial ocupés el carril bus.\nMalgrat que estava controlant l’atracadora, el policia li va indicar que continués la marxa, però el xòfer en va fer cas omís. «Em va dir que si pensava que podia deixar el cotxe on em donava la gana» , assegura el policia que li va deixar anar el xòfer, a qui va multar.\nLa versió del conductor és diferent. Segons ell, acabava d’arrencar el bus quan, de sobte i sense indicar-ho, el cotxe patrulla se li va entravessar i el va obligar a frenar bruscament, fent que una passatgera caigués.\nEl conductor va declarar al jutge que sols va tocar el clàxon una vegada i que el mosso denunciat li va respondre: «¿Què passa?» .\nAquest li va dir que com a mínim hauria d’haver posat les sirenes i indicar la maniobra.\nSegons el conductor, en aquell moment l’agent li va dir: «Ara sabràs el que és bo», i tot seguit el va multar.\nEl conductor va recórrer les multes i l’Ajuntament de Barcelona, tot i que l’agent es va ratificar en la denúncia, cosa que normalment comporta el rebuig al recurs, l’octubre del 2011 va acceptar l’apel·lació del xòfer i li va retirar la multa al considerar que l’ús del clàxon va ser puntual per evitar una col·lisió.\nAleshores va ser quan el conductor va decidir denunciar el mosso.\nLes dues parts van portar testimonis al judici.\nLa defensa del mosso va comptar amb els testimonis dels altres agents intervinents en l’arrest, mentre que l’advocat del xòfer, que afirma que sols va tocar el clàxon de forma puntual, va fer declarar dos passatgers.\nTot i que els testimonis van ratificar els seus respectius bàndols, per als jutges els testimonis dels policies no tenen validesa per ser companys.\n«La sala conclou que davant l’existència d’aquestes versions té prevalença la del conductor de l’autobús, al no poder dubtar de la imparcialitat dels passatgers que no tenen vinculació amb les parts implicades, enfront de la dels agents, que han de ser valorades amb la deguda cautela perquè formen part del mateix cos de funcionaris que l’acusat» , assenyala el jutge a la sentència, on sosté que l’agent acusat, en la redacció de la multa, va falsejar els fets.\nLa sentència ha causat una profunda indignació entre els Mossos, que no entenen ni la duresa de la resolució judicial, ni el fet que els jutges desestimessin els testimonis del policia.\nEl cartró informatiu nº21, Abril: Unes eleccions sindicals molt alliçonadores


La realitat augmentada, nova modalitat esportiva\nAixí es juga a HADO\nUna mostra del que es veu al joc HADO.\nUna empresa japonesa combina la pantalla amb l’activitat física\nActualitzada 21/05/2017 a les 17:24\nLa tecnologia cada vegada té un impacte més gran en el dia a dia de les persones, transformant de manera molt perceptible la forma de concebre molts dels aspectes de la societat. Un dels països on aquesta influència tecnològica és més palpable és al Japó, un dels líder mundials en aquest aspecte. Des del país del sol naixent arriba una nova manera de concebre l’esport gràcies, en concret, a la realitat augmentada.\nUn grup d’investigadors i dissenyadors de jocs tecnològics amb seu a Tokio sota el nom de Societat d’Esports per a Superhumans, ha certificat un total de 12 nous esports basats amb la tecnologia, entre els quals destaca HADO, el seu últim llançament.\nHADO es nodreix de la realitat augmentada per a la pràctica de l’activitat física. Aquesta nova modalitat consisteix en dur unes ulleres especials i uns sensors als braços. Els visors, formats per pantalles, permeten veure unes boles d’energia que recorden al Kame Hame de la mítica sèrie Dragon Ball. Els sensors als braços són els que permeten crear aquests efectes especials.\nEn aquesta nova modalitat esportiva s’enfronten dos equips formats per tres jugadors en que cadascun dels grups es troba en una meitat d’una arena dibuixada al terra. HADO recorda al popular joc de matar, ja que cada jugador ha d’intentar eliminar els rivals enviant les boles d’energia contra ells. Els seguidors de la partida la poden seguir en una pantalla en la que es veuen els efectes especials de la mateixa manera que els perceben els jugadors en les seves ulleres de realitat augmentada.\nL’impacte de HADO al Japó és molt bo, ja que molts dels jugadors l’equiparen a viure a la realitat els mítics videojocs de Dragon Ball o Street Fighter, amb un gran èxit al país nipó. La repercussió i la popularització d’aquest esport de realitat augmentada és tan gran que fins i tot el practiquen estrelles del món de la música japonès.


el ventilador per Tavernes: ENCONTRE DE BANDES A TAVERNES\nPublicado por el ventilador de Tavernes en 3:31\npare indignat 6 de julio de 2011, 9:23\nEl meu fill és músic i en la reunió de la societat per prepara l'encontre, la regidora nova va acusar a l'anterior regidora de no haver fet res perquè quedara constància de l'encontre a fi d'anar fent preparatius.\nVull dir que he fet averiguacions i que això és fals, la nova regidora ha mentit. L'anterior concejala va deixar en intervenció la proposta de despesa per acollir l'encontre.\nEl govern actual ens ha negat utilitzar el cine pel matí. Haurem de traslladar-mos a la ciutat per a dinar. Sols saben dir que no hi ha res preparat. Jo conec a més d'una empresa del poble que vos prepara una ombra, jocs infantils, 500 cadires i paella per a mil amb molts pocs diners i sols un dia de temps.\nPer favor, feu el que pugueu, però no critiqueu falsament.\nPD: En la meua opinió, la Banda hauria d'haver cancel·lat l'encontre per falta de col·laboració municipal i que s'apanyaren.\nQuantes falsetats, mare meua.\nCom va deixar la proposta sense consignació ni diners? I eixa proposta estava aprovada? Jo conec propostes del govern del PP fetes a poques setmanes d'eleccions sense consignacio amb diners. I escamparan per ahi que tenien ja tañl i cual.\nI qui t'ha dit a tu que l'ajutnament no col·labora? Això a qui li ho vols fer creure? no son els del govern actuual tan tontos per a tirar-se damunt a tota la societat.\nMusic implicat 6 de julio de 2011, 12:24\nCom es menja això que l'ajuntament no ha volgut deixar el cine pel matí, i el dinar es fa en el cine.? Si algu m'ho pot explicar, li ho agrairé.\nI ho sent dir, pero la regidora anterior, Amparo Espí, no va deixar res preparat ni consignat.\nI és incomprensible que es publiquen noticies sense contrastar. I falses. La nova corporació i la banda mantenim una molt bona relació i col·laboraran en tot el que calga.\nTu Ja Ho Saps 6 de julio de 2011, 13:44\nAnónimo 7 de julio de 2011, 1:23\nJo també havia sentit el mateix que diu el comentari de les 09:23. Que l'ajuntament actual ha dit que no sabia res i que no havia res preparat. i no ho podien preparar ells ara, encara que fora ràpidament?? Perquè mira que serà difícil gestionar que puguen utilitzar el cine de la platja, eh...\ngabilondo 7 de julio de 2011, 4:02\nVinga va serietat:\n-11 de juny: investidura del nou govern.\n-9 de juliol: encontre de bandes.\nEn quasi un mes el nou govern no ha pogut organitzar res? no ha pogut aconseguir el cine de matí?\nVinga va, no culpem als altres perquè sí i assumin la responsabilitat. Governar no és fàcil, implica prendre decisions i arreglar coses. Estar en l'oposició sí que era fàcil.\nAnónimo 7 de julio de 2011, 4:18\nEl cas es que el nou govern no sap com fer ho i el mes facil es donarli la culpa al anterior.\nJo no se de consignacions ni de histories jo se que el antic govern es comprometia a pagar o ajudar amb algo ho feia.\nMusic en el "fregao" 7 de julio de 2011, 6:51\nEl millor de tot és que el govern municipal ha solucionat tots els problemes que hi havia després que l'anterior haguera passat de l'acte i està tot programat i es farà, fins i tot millor del que estava previst.\nQuè fem ara de tots eixos comentaristes negatius? S'ho tragaran? O posaran una dotzena de ciris a Sant barbara a vore si plou i trona i no es fa?\nAnónimo 7 de julio de 2011, 7:24\njo he sentit que ja està tot organitzat i com cal no tot mal fet com es pretenia,\nAnónimo 8 de julio de 2011, 5:10\ndeixeu que em riga de l'últim comentari: "jo he sentit que ja està tot organitzat i com cal no tot mal fet com es pretenia".\ntota una lliçó d'informació contrastada i argumentativa.\nAnónimo 8 de julio de 2011, 5:11\nSuperguai, van a vindre de buñol a la platja i els portarem a la piscina a nadar. vaja propaganda.\nMusic en el "fregao" 9 de julio de 2011, 1:47\nPer aquell que diu:\nHas de saber que l'anterior corporació no va previndre que amb totes les bandes venen un centenar o més de musics amb els seus vestits de musics i intruments i també acompanyants s'han de canviar per a prendre el bany i arreglar-se despres.\n¿On es canviaven? ¿Què havia organitzat l'anterior corporació? REs de res a pesar que ho proposarem el mes de gener. Ni tan sols telefonar per vore la paella gegant.\nSon les mateixes bandes les que han dit que amb eixes condicions no podien anar a la platja, calien vestidors i lloc per a l'instrumental, etc a l'hora del bany.\nI per això, amb tota la col·laboració de la nova, vam decidir que millor el Vergeret: piscina, vestidors, camp d'esport, lloc per jocs, etc. i damunt bona ombra per a dinar.\nTu deus ser també molt bon music, perquè parles -millor dit escrius- molt d'oïda pero sense tindre idea del que dius.\nI no es questio d'estos o aquells, sino la veritat i que l'acte es faça que hi ha molta gent que pareix ser no vol que ixca be.\nAnónimo 10 de julio de 2011, 0:53\nXe, tu, tot un desastre.\nHa sigut un desastre. Queda demostrat que tots estos del tripartit no saben fer res.\nLes bandetes? Res de res. Quatre músics fent xaranguetes i soroll per la platja i para de comptar.\nAnónimo 11 de julio de 2011, 8:05\nAnònim de les 00:53 que Santa LLucia el conserve la vista-\nO millor ves i confessat perquè aniràs a l'infern amb la mentida que has dit.\nPer cer no cal que torne Manolo, no se n'ha anat. Està de regidor en l'ajunament. I esperem que faça de regidors els 4 anys.\nO només vol estar si és manant? No em crec això de Manolo Vidal.


El Japó: El tsunami clava un cop molt fort a l’economia japonesa\nEl tsunami clava un cop molt fort a l’economia japonesa\nTòquio veu frustrades les possibilitats de sanejar les seves finances a curt termini\nEl fre a l’activitat al nord-est afectarà la producció en altres zones del país\nEl primer ministre del Japó, Naoto Kan, discutia divendres al Parlament la necessitat d’un pressupost auster per a l’any que ve quan la terra es va posar a tremolar sota els seus peus. Pocs minuts després, el tsunami que va arrasar el nord-est del país es va empassar les possibilitats de sanejar a curt termini les finances públiques. El Japó, que ja té un deute de gairebé nou bilions d’euros (més del 200% del seu Producte Interior Brut) necessitarà ara dedicar ingents quantitats per reconstruir part de la seva infraestructura.\nEl precedent més immediat, el terratrèmol de Kobe del 1995, va suposar un cost d’uns 70.000 milions d’euros per a l’Estat nipó. Encara és aviat per establir amb precisió el cost econòmic del sisme de divendres, el més fort de la història del Japó contemporani. De moment, l’empresa de càlcul de riscos Air Worldwide va fer pública ahir la xifra de més de 34.000 milions de dòlars (uns 25.000 milions d’euros) com a primera estimació de les despeses a què hauran de fer front les asseguradores pels béns danyats sobre els quals hi havia pòlisses d’assegurança.\nLa quantia dels danys sobre el conjunt de l’economia japonesa dependrà, en bona mesura, de com se solucioni la crisi nuclear present i del temps que es requereixi per tornar al màxim del seu potencial la capacitat productiva del país. Els obligats talls elèctrics que se succeiran durant algun temps ja afecten l’àrea de Tòquio, la més important per a l’economia japonesa. A més a més, tots els grans conglomerats industrials japonesos tenien plantes de producció a la regió afectada més directament pel terratrèmol, raó per la qual hauran de derivar part dels pressupostos a la reconstrucció d’installacions. També és d’esperar que la paralització econòmica del nord-est produeixi problemes de subministraments que afectaran la producció industrial en altres zones del país.\nEl Govern va reconèixer ahir, per boca del cap de gabinet, Yukio Edano, la necessitat d’aprovar un paquet extraordinari de despesa per fer front a les conseqüències del desastre. «És d’esperar que el terratrèmol tingui un impacte considerable en un ampli ventall de les activitats econòmiques del país», va declarar Edano. Per la seva part, el líderde l’oposició, Sadakazu Tanigaki, es va mostrar obert a la possibilitat de recolzar la creació d’impostos especials per finançar l’esforç. «El primer ministre ha de prendre en consideració si el finançament es pot obtenir tan sols mitjançant l’emissió de bons governamentals», va dir Tanigaki.\nESTABILITZAR ELS MERCATS / L’elaboració d’un pressupost extraordinari i la fórmula per finançar la despesa suplementària s’hauran d’esperar fins a finals de mes, segons va explicar el ministre d’Economia, Yoshihiko Noda. De moment, el Banc del Japó ja es disposa a injectar quantitats suplementàries de diners per estabilitzar els mercats financers. «Ens disposem a estudiar les condicions dels mercats i tenim previst aportar liquiditat a partir de demà a primera hora», va assenyalar ahir el governador Masaaki Shirakawa.\nA més a més de la inundació pública de liquiditat, és d’esperar que empreses, bancs i fons d’inversió japonesos facin desinversions a l’estranger per poder repatriar fons. Per això és probable que el ien pateixi una pressió alcista a curt termini, circumstància que perjudicaria la capacitat exportadora de la seva indústria encara que suposaria un alleujament per a les necessitats d’importació de gas per a la producció elèctrica que es derivaran de la paralització d’algunes plantes nuclears.\nEl Govern nipó es veurà obligat a modificar la política i reduir la despesa\nEl Govern ja estava abans del terratrèmol davant de l’hercúlia tasca de retallar el dèficit i al mateix temps ampliar l’Estat del benestar i impulsar la descentralització administrativa. Rebaixes a les autopistes, ajudes directes a les famílies, gratuïtat del batxillerat i augment de l’autonomia pressupostària de les províncies són algunes de les mesures i projectes amb què el primer Govern de centreesquerra del Japó contemporani ha intentat guanyar-se el favor de la població. Ahir, molts japonesos es mostraven escèptics sobre la possibilitat de mantenir polítiques de país sobrat quan han sorgit necessitats més peremptòries.\nPublicado por Jordi Juste los 8:14 p. m.\nEtiquetas: deute, Naoto Kan, terratrèmol\nTsunami japonès: ¿Govern culpable?\nEl miracle japonès\nSeguidisme o responsabilitat?\nMorts invisibles però reals\nMangueres contra la radioactivitat\nAki-Hito, senyor del cel i pare dels japonesos.\nEl tsunami clava un cop molt fort a l’economia jap...\nEls edificis donen mostres d'una resistència excep...\nQuan l'autopista es balanceja


Omnium Fes-te soci\nPer la cultura i la llibertat,\nSi vols que la cultura i la llengua siguin el motor de la nostra societat, fes-te soci d’Òmnium.\nSi defenses l'amnistia de tots els represaliats, fes-te soci d’Òmnium.\nSi vols viure en un país lliure, fes-te soci d’Òmnium.\nA Òmnium Cultural som més de 190.000 socis compromesos amb la cultura, la llengua, els drets civils i la cohesió social. Treballem per la llibertat i defensem l'amnistia com l'única solució al conflicte polític per als exiliats i les persones represaliades.\nEns financem únicament amb les quotes dels socis, els donatius i les vendes a la Botiga Òmnium, que destinem a la lluita contra la repressió, a les grans campanyes de país per a la defensa dels drets civils, a la llengua i a la cultura, i també a projectes socials per un país cohesionat. Som una entitat sense ànim de lucre i per això pots desgravar fins a un 80% de la teva quota.\ndecideix la teva aportació\nIndividual Familiar Empresa / Entitat\n30 € 60 € 120 € Altra quantitat\nCalcula aquí la desgravació de la teva quota\nEscriu les teves dades personals\nHe llegit i accepto les condicions generals de contractació i la política de privacitat\nResponsable: Òmnium Cultural. Finalitat: Gestionar la vinculació dels socis amb l’entitat i enviar comunicacions informatives. Drets: Accés, rectificació, supressió, oposició, limitació i portabilitat. Més informació: Consulta les condicions generals de contractació i la política de privacitat.\nIntrodueix les dades de pagament\nCompte corrent Targeta bancària\nSeràs protagonista de la defensa d'un futur amb drets i en llibertat!\nVull fer-me soci ara!\nAvís legal | Política de privacitat | Política de Cookies | Condicions generals de contractació


Sos Racisme, en contra de la prohibició del burka - El triangle\nL’associació Sos Racisme Catalunya ha criticat aquest dijous la decisió del Govern de la Generalitat de regular l’ús del burka i el niqab als espais públics i considera que es tracta d’una mesura que “exclou i aïlla” les dones que l’utilitzen i “criminalitza” la població musulmana.\nEn aquest sentit, Sos Racisme denúncia que sota el “paraigües de la seguretat”, s’amaguen les motivacions d’una “falsa protecció de la dona i la defensa d’uns valors culturals o morals propis”. Per això, sospiten que la seguretat sigui l’excusa per no incórrer en la il·legalitat d’atacar els drets fonamentals de les persones.\nSegons aquesta associació, amb aquesta nova mesura es prohibiria el dret a reunió i manifestació de les dones que duen burca o niqab. Per a Sos Racisme, per eradicar l’ús d’aquestes peces de roba s’ha de treballar en la mediació i la sensibilització i no en la prohibició.\nPer això demanen que es tingui en compte l’opinió de les dones que fan servir aquesta vestimenta i lamenten que amb aquesta mena de mesures s’estigui generant un fals problema amb el possible objectiu de treure rèdit mediàtic i electoral i que, segons un estudi, beneficien a Plataforma per Catalunya.\nPrevDe Gispert es blinda


Triodos Bank - Viquipèdia, l'enciclopèdia lliure\nTriodos Bank és una entitat de crèdit de banca ètica fundada l'any 1980 i amb seu als Països Baixos. Té sucursals a Bèlgica, Regne Unit, Catalunya, Espanya i Alemanya. A més, desenvolupa una intensa activitat en altres llocs d'Europa, Amèrica del Sud, Àsia i Àfrica.\nestabliment creditici i banc\nForum Nachhaltige Geldanlagen (fr)\nZeist (Països Baixos)\nTriodos bank a Zeist, Holanda.\nL'entitat basa el seu model bancari en la transparència respecte a totes les inversions que realitza amb els estalvis dels seus dipositants, que es poden consultar al seu web. Igualment, el banc atorga finançament d'acord amb uns criteris d'exclusió, com no concedir crèdit a la indústria armamentística, i d'inclusió.\nL'objectiu de Triodos Bank és contribuir a un canvi positiu i sostenible de la societat des del sistema financer, que millori la qualitat de vida de les persones i respecti el medi ambient i la cultura. Per això, inverteix únicament en empreses i iniciatives que, a més de ser econòmicament rendibles, aporten un valor afegit de caràcter mediambiental, social i cultural. Les inversions de Triodos Bank van dirigides a sectors com el de les energies renovables, la tecnologia ambiental, l'agricultura ecològica, la bioconstrucció, el turisme sostenible, el suport a grups en risc d'exclusió social o l'art.\nEl banc també finança organitzacions que treballen en l'àmbit de la cooperació per al desenvolupament, en què destaquen les seves iniciatives de foment del comerç just i els microcrèdits com a eines eficaces en la lluita contra la pobresa. En aquest camp, Triodos Bank participa en 60 institucions financeres a 30 països del món. Tot això és possible gràcies als seus clients i inversors, tant particulars com institucions, que desitgen contribuir a un canvi positiu de la societat en un context de desenvolupament sostenible, més humà i respectuós amb el planeta i les persones.\nTriodos Bank no solament té en compte els aspectes econòmico-financers en la seva pràctica bancària, sinó també la repercussió social i mediambiental de la seva activitat. Aquesta triple aproximació queda reflectida en el seu mateix nom: Triodos, derivat de l'expressió grega tri hodos, que significa "triple via".\nEl Grup Triodos tenia l'any 2013 un balanç total de més de 5.300 milions d'euros i compta amb més de 437.000 clients a Europa.\nRespecte a l'ús de la llengua catalana, Triodos Bank ha rebut diverses queixes dels seus clients. Tanmateix, darrerament han emprès millores com la posada en funcionament del servei de banca per Internet en català, com a complement de l'atenció física i telefònica en català que donen a les seves oficines situades a Barcelona, València, Palma i Girona.\n↑ [enllaç sense format] http://www.triodos.es/es/conozca-triodos-bank/historias-de-la-banca-transparente/\n↑ [enllaç sense format] http://www.triodos.es/es/empresas-instituciones/financiacion/criterios-de-financiacion/criterios-exclusion1/\n↑ [enllaç sense format] http://www.triodos.es/es/empresas-instituciones/financiacion/criterios-de-financiacion/\n↑ ¿A quién sirve nuestro dinero? El País, 29/11/2009.\n↑ Resultats Triodos 2013\nA Wikimedia Commons hi ha contingut multimèdia relatiu a: Triodos Bank\n"No podem seguir creixent sempre, ara toca madurar", Jornal.\nObtingut de «https://ca.wikipedia.org/w/index.php?title=Triodos_Bank&oldid=25491072»\nDarrera modificació: 22 nov 2020 a les 23:20\nLa pàgina va ser modificada per darrera vegada el 22 nov 2020 a les 23:20.


Opel Corsa: una cara nova\n260x366 L'últim model d'Opel Corsa amb molts canvis en el dissany exterior. / AXEL WIEDERMANN L'últim model d'Opel Corsa amb molts canvis en el dissany exterior. / AXEL WIEDERMANN\nEl Corsa es va començar a vendre a Europa l'any 1982. D'aleshores ençà hem viscut quatre generacions diferents d'un dels Opel més populars de la història, com acrediten els més d'onze milions d'unitats venudes fins ara durant aquests 29 anys, i que l'han consolidat com un dels líders del segment de cotxes petits. Al mercat espanyol, els Corsa signifiquen el 33% de les vendes totals d'Opel. Enguany esperen vendre'n unes 25.000 unitats, de les quals la majoria seran del model de cinc portes. Per això, durant els tres anys vinents, pràcticament cada semestre hi haurà una incorporació nova a la família dels Corsa.\nL'actual generació va començar l'any 2007, i després que l'any passat s'introduïssin canvis profunds en tota la gamma a nivell de motors nous, canvi de marxes modificat disponible en tres opcions diferents i millores al xassís, ara arriba el torn de reformar l'aspecte exterior per tal de buscar clients més joves, que vulguin destacar de la resta d'automobilistes.\nNo estem davant d'un model nou, sinó d'un facelifting del que ja coneixíem, bàsicament a través de molts canvis en el disseny de la part frontal -fars, llums diürnes, entrada d'aire...- , la introducció de quinze colors disponibles, i l'opció de personalitzar tant l'exterior com l'interior d'aquest cotxe de moltes maneres possibles. A més, cal destacar les versions Color Edition, amb tonalitats bicolors, i la Línea Pack, que permet combinacions infinites a través de bandes adhesives diverses per decorar llocs estratègics de la carrosseria del cotxe. Per dins s'han introduït teixits nous, que es poden combinar amb els elements cromàtics diferents de la consola central.\nLa gamma de motors dièsel contempla propulsors de fins a 130 cavalls, mentre que la de gasolina arriba fins als 192. Aviat hi haurà una versió GLP per utilitzar el gas liquat com a combustible impulsor.\nPerò el més interessant d'aquests propulsors és que la tecnologia Ecoflex els permet reduir el consum en gairebé un 22% respecte dels models de l'any 2008, amb un increment de potència del 27%. L'actual motor anuncia un consum de 3,5 litres als cent quilòmetres, complint la normativa Euro5 i amb unes emissions contaminants de 94 g de CO per quilòmetre.\nAquesta revisió del Corsa també incorpora un particular sistema Start&Stop que redueix el consum gairebé un 9%, i que deixa de funcionar si la bateria està massa baixa, o si fa massa fred a l'exterior.\nUn dels components més in- teressants d'aquest cotxe és el sistema d'informació i comunicació Touch&Connect, desenvolupat per Bosch, que ofereix una pantalla tàctil a color, mapes de vint-i-vuit països, Bluetooth, connexions per iPod i ports USB.\nEl disseny revisat\nEls consums continguts\nLes baixes emissions d'elements contaminants\nEls acabats plàstics interiors\nLa resposta pel motor\nEl soroll del motor dièsel a 3.000 RPM\nMOTOR: 4 dièsel i 7 benzina\nPOTÈNCIA: Des de 65 a 192 CV\nCANVI: 3 diferents, 5 velocitats\nPES: 1.130 kg\nMIDES: 3,999 x 1,713 x 1,488\nDIPÒSIT: 48 litres\nMALETER: 330 l de càrrega. PREU: De 12.215 a 23.850 euros


Entrevistarà el científic en dues parts al novembre. L'espai es titularà 'Com va la vida?'\nREDACCIÓ Barcelona 09/09/2011 14:15\n260x366 Andreu Buenafuente prepara dos especials a TV3 aquesta tardor. / FRANCESC MELCION Andreu Buenafuente prepara dos especials a TV3 aquesta tardor. / FRANCESC MELCION\nAndreu Buenafuente tornarà a TV3. Ho farà amb dos especials al mes de novembre en què, coincidint amb la Setmana de la Ciència, entrevistarà Eduard Punset. Buenafuente ho ha explicat aquest matí al final de la roda de premsa de presentació de la nova temporada de TV3, a la qual ha aparegut sense que se n'hagués informat prèviament.\nL'espai es titularà Com va la vida?, i suposarà el retorn de l'humorista reusenc a la televisió catalana després de set anys presentant programes per al conjunt de l'Estat i pocs mesos després que posés punt final a la seva etapa a La Sexta. "M'agrada molt ser aquí, és la casa on m'he fet gran", ha dit Buenafuente, que ha explicat breument el format del nou programa: "Asseurem el Punset en un plató i li faré vint preguntes un dia i vint l'altre dia". L'espai tractarà diversos aspectes de la condició humana, a partir de preguntes ben senzilles sobre temes quotidians i els coneixements científics i el peculiar estil divulgador de Punset.\nSegons Buenafuente, "un programa així només es pot fer a TV3", ja que, assegura, el va plantejar a altres cadenes "i encara riuen ara, en italià", en referència a l'origen del director general de Telecinco, Paolo Vasile.\n'Carta a Andreu Buenafuente: Una tele sense tu?', per Albert Om


Va de Guardians de la Infància, amb William Joyce. Boolino blog: Valores y emociones. Cuentos infantiles y juveniles\nVa de Guardians de la Infància, amb William Joyce\nAvui dediquem el post a William Joyce i els seus Guardians de la Infància. Joyce és l'autor i guionista del curtmetratge, guanyador d'un Oscar, The fantastic flying books of Mr Morris Lessmore, una història on els protagonistes són els llibres, i per això ens hem de fer ressò a boolino d'aquest autor. William Joyce també és el creador conceptual dels personatges que surten a Toy Story, A bug’s life i Robots.\nDesprés de l'èxit del curtmetratge, es va publicar l'àlbum The fantastic flying books of Mr Morris Lessmore, donant l'oportunitat de tenir el llibre en papel, ebook o aplicació per ipad. Es tracta d'un àlbum bellament il·lustrat pel mateix William Joyce i Joe Bluhm, que es va publicar després de l'èxit del curtmetratge d'animació. La història gira entorn a l'amor pels llibres, la seva capacitat d'il·luminar les nostres vida i el meravellós que és submergir-se en la lectura.\nUs deixem aquí el curtmetratge, encara que dura 15 minuts és altament recomanable, i no us preocupeu per l'idioma perquè no té text.\nA boolino cada vegada que el veiem ens emocionem més.\nNo obstant avui volem recomanar-vos la saga dels Guardians editada per Combel i Bambú en català i castellà. La desbordant imaginació de William Joyce ha creat una nova sèrie que ja ha entusiasmat a nens i majors de totes les edats a l'estranger. La saga, que s’ha començat publicant amb dos llibres i un àlbum basat en la pel·lícula de la qual després us parlarem, narra la història dels Guardians, protectors dels somnis i esperances dels nens de la Terra, que s'han convertit en els nous herois de la literatura infantil i juvenil i no són altres que Nicolau Sant Nord o Santa Claus, el Creador dels Somnis, el Conill de Pasqua, la Fada de les Dents i molts més, però el primer de tots va ser Home Lluna (HL). Ara hauran d'actuar tots junts contra el malvat Ombra, el Rei dels Malsons o com tradicionalment s’anomenava, l'Home del Sac.\nAquesta sèrie de llibres ja ha estat número u a les llistes de vendes als Estats Units.\nEls primers llibres que han inspirat la pel·lícula que s'estrenarà el proper 30 de novembre són L'home de la lluna, Nicolau Sant Nord i la batalla contra el Rei dels Malsons i Conill de Pasqua i el seu exèrcit al centre de la Terra. En resum, tot un seguit d'aventures en defensa dels nens, de la infància, en què es recordarà personatges clàssics i tradicionals com el Pare Noel o el Conill de Pasqua.\nD'aquestes novel·les de fantasia s'ha dit:\n«Una reelaboració d'un món de conte de fades antic, real. Fosc. Misteriós.» Maurice Sendak, creador d'Allà on viuen els monstres, guanyador del premi Caldecott.\n«William Joyce, per dir-ho de forma senzilla, és un geni, i som molt afortunats que tregui un altre llibre. L'Home de la Lluna està ple de tendresa, d'amor i de màgia. És una història inoblidable que pressento que trobarà el seu lloc al cor dels nens de tot el món.» Brian Selznick, autor i il·lustrador de La invenció de l’Hugo Cabret.\n«Cada llibre de William Joyce està pintat de manera més bella que l'anterior, s'ha imaginat amb més màgia i s'ha escrit més deliciosament. L'Home de la Lluna és la seva última obra mestra. El llibre pel qual sospiràvem els seguidors de Joyce, joves i grans.» Michael Chabon, autor de The Amazing Adventures of Kavalier and Clay, guanyador del premi Pulitzer.\nAquí us deixem el tràiler de la pel·lícula: nosaltres no ens la perdrem. I vosaltres?\nTambé us deixem el web.\nI el catàleg dels llibres de l'editorial que han inspirat la pel·lícula.\nPalabras clave de este post: William Joyce, l'origen dels guardians, pel·lícula i llibre guardians


Manifestants posen barricades a les vies de l'AVE i Rodalies al sud de Girona | Valencia Extra\nManifestants posen barricades a les vies de l'AVE i Rodalies al sud de Girona\nManifestants independentistes han construït barricades a les vies de l’AVE i Rodalies al sud de Girona, on han interromput la circulació de tots dos transports en protesta per la sentència del Tribunal Suprem sobre l’1-O.\nDiverses persones han col·locat objectes grans metàl·lics i de fusta sobre els rails, i un tren de Rodalies ha quedat aturat a la via, a la zona de l’Avellaneda, mentre que en les vies del tren d’alta velocitat han encès una foguera.\nEls manifestants han iniciat els talls a l’estació de Rodalies al centre de Girona, mentre que una altra multitud s’ha concentrat inicialment davant l’estació d’AVE, on els Mossos d’Esquadra han fet un cordó policial per impedir el pas als manifestants.\nLa mobilització a Girona ha començat aquest dilluns al matí davant la Delegació de la Generalitat, després s’ha desplaçat a la plaça de l’Ajuntament –on s’han congregat 8.000 persones, segons fonts municipals– i des d’allà se n’han anat cap a l’estació.\nA les 14 hores, la presència de gent a la zona de vies de l’AVE ha obligat a interrompre la circulació del servei entre Barcelona i Figueres, ha informat Renfe en un comunicat.\nDes de les 12.45 hores, la presència de gent a la zona de vies d’ample convencional a Girona interromp el servei de les línies de Rodalies de Catalunya R11 i RG1.\nA petició dels Mossos d’Esquadra s’ha suspès el servei de trens a l’Aeroport, i d’aquesta manera els trens de línies R2 nord fan el recorregut entre Sant Celoni i Montcada i Reixac (Barcelona).